CELEX: 52015DP0234
Language: bg
Date: 2015-06-24 00:00:00
Title: Решение на Европейския парламент от 24 юни 2015 г. относно искането за снемане на имунитета на Сотириос Зарианопулос (2015/2015(IMM))

4.11.2016   
            
            
               BG
            
            
               Официален вестник на Европейския съюз
            
            
               C 407/96
            
         P8_TA(2015)0234
   Искане за снемане на имунитета на Сотириос Зарианопулос
   Решение на Европейския парламент от 24 юни 2015 г. относно искането за снемане на имунитета на Сотириос Зарианопулос (2015/2015(IMM))
   (2016/C 407/14)
   
      Европейският парламент,
   
   
               —
            
            
               като взе предвид искането за снемане на имунитета на Сотириос Зарианопулос, предадено на 8 декември 2014 г. от заместник прокурора към Върховния съд на Гърция, в рамките на дело № Γ2010/1744, висящо пред трети едночленен състав на наказателен съд в Солун, и обявено в пленарно заседание на 13 януари 2015 г.,
            
         
               —
            
            
               като изслуша Сотириос Зарианопулос съгласно член 9, параграф 5 от своя правилник,
            
         
               —
            
            
               като взе предвид членове 8 и 9 от протокол № 7 за привилегиите и имунитетите на Европейския съюз и член 6, параграф 2 от Акта за избирането на представители в Асамблеята чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),
            
         
               —
            
            
               като взе предвид член 62 от Конституцията на Република Гърция,
            
         
               —
            
            
               като взе предвид член 5, параграф 2, член 6, параграф 1 и член 9 от своя правилник,
            
         
               —
            
            
               като взе предвид доклада на комисията по правни въпроси (A8-0191/2015),
            
         
               A.
            
            
               като има предвид, че заместник-прокурорът към Върховния съд на Гърция е поискал снемане на имунитета на Сотириос Зарианопулос, член на ЕП, в рамките на разследване на предполагаемо престъпление;
            
         
               Б.
            
            
               като има предвид, че в съответствие с член 9 от Протокол № 7 за привилегиите и имунитетите на Европейския съюз членовете на ЕП притежават на територията на тяхната собствена държава имунитетите, предоставяни на членовете на националните парламенти;
            
         
               В.
            
            
               като има предвид, че съгласно член 62 от Конституцията на Република Гърция, по време на законодателния период, без съгласието на Парламента, членовете на ЕП не могат да бъдат наказателно преследвани, да бъдат арестувани или задържани, нито спрямо тях да се прилагат други мерки, ограничаващи свободата им;
            
         
               Г.
            
            
               като има предвид, че Сотириос Зарианопулос е обвинен, че използвайки заплахи за физическо насилие, на 4 март 2010 г. е проникнал незаконно в седалището на гръцката обществена телевизия ERT-3, за да прекъсне обедната осведомителна емисия и прочете съобщение;
            
         
               Д.
            
            
               като има предвид, че предполагаемото престъпление явно няма връзка с качеството на Сотириос Зарианопулос на член на Европейския парламент, като се има предвид, че предполагаемото престъпление е свързано с акция на гръцкия синдикат PAME и че Сотириос Зарианопулос не е бил член на Европейския парламент към момента на настъпване на фактите;
            
         
               Е.
            
            
               като има предвид, че по смисъла на член 8 от Протокол № 7 за привилегиите и имунитетите на Европейския съюз и съдебната практика на Съда на Европейския съюз, мнение, изразено при изпълнение на мандата на члена на ЕП се определя като субективна преценка, която има пряка и очевидна връзка с изпълнението на парламентарните задължения, но че предполагаемите деяния на Сотириос Зарианопулос не попадат в обхвата на това определение;
            
         
               Ж.
            
            
               като има предвид, че наказателното производство не се отнася до изразено от него мнение или подаден глас на член на Европейския парламент по смисъла на член 8 от Протокол № 7 за привилегиите и имунитетите на Европейския съюз;
            
         
               З.
            
            
               като има предвид, че в съответствие с член 9, параграф 7 от Правилника, комисията по правни въпроси при никакви обстоятелства не може да се произнася относно вината или невинността на члена на ЕП, нито по въпроса дали приписаните му мнения или деяния дават основание за наказателно преследване, дори и ако при разглеждането на искането тя подробно се е запознала с фактите по случая;
            
         
               И.
            
            
               като има предвид, че тъй като Сотириос Зарианопулос твърди, че обвинението е политически мотивирано, комисията, след изслушване на члена на ЕП и разглеждане на документите, предоставени от последния, анализира и показанията, предоставени от свидетели пред разследващите органи през 2010 г., които съставляват основание за обвинението;
            
         
               Й.
            
            
               като има предвид, че посочените показания са предоставени в рамките на съдебно производство срещу Сотириос Зарианопулос, и че, от друга страна, комисията не разполага с правомощия да извършва разследване на случая по същество, нито да вземе решение относно вината или невинността на члена на Европейския парламент, срещу когото се води съдебно производство;
            
         
               К.
            
            
               като има предвид, че в светлината на информацията, с която комисията разполага, няма основание да се счита, че производството е обвързано с намерение да се навреди на политическата дейност на члена на ЕП (fumus persecutionis), като се има предвид също така, че производството е образувано няколко години преди началото на мандата на члена на ЕП;
            
         
            
               1.
            
            
               Решава да снеме имунитета на Сотириос Зарианопулос;
            
         
            
               2.
            
            
               Възлага на своя председател незабавно да предаде настоящото решение и доклада на своята компетентна комисия на прокуратурата към Върховния съд на Гърция и на Сотириос Зарианопулос.
            
         
      (1)  Решение на Съда от 12 май 1964 г. по дело Wagner/Fohrmann и Krier, дело 101/63, ECLI:EU:C:1964:28; Решение на Съда от 10 юли 1986 г. по дело Wybot/Faure и други, дело 149/85, ECLI:EU:C:1986:310; Решение на Съда от 15 октомври 2008 г. по дело Mote/Парламент, T-345/05, ECLI:EU:T:2008:440; Решение на Съда от 21 октомври 2008 г. по дело Marra/De Gregorio и Clemente, C-200/07 e C-201/07 ECLI:EU:C:2008:579; Решение на Съда от 19 март 2010 г. по дело Gollnisch/Парламент, T-42/06, ECLI:EU:T:2010:102; Решение на Съда от 6 септември 2011 г. по дело Patriciello, C-163/10, ECLI:EU: EU:C:2011:543; Решение на Съда от 17 януари 2013 г. по дело Gollnisch/Парламент, T-346/11 и T-347/11, ECLI:EU:T:2013:23.